钦定古今图书集成/明伦汇编/皇极典/第174卷 > 册府元龟 > 《上武宗尊号册文》〈会昌二年〉李德裕
## 钦定古今图书集成/明伦汇编/皇极典/第174卷 > 册府元龟 > 《上武宗尊号册文》〈会昌二年〉李德裕

“巨唐受命，继体承业，理运将至，大君以兴，昊穹所以
开至圣也。向者明两未定，帝华不协，舍嗣传圣，深惟
至公先后，所以昭天命也。亦犹尧发于唐侯，文兴于
代邸，神明之祚，不其难哉！陛下清明溥鬯，光耿四海，

违，尊贤远佞，禹不自满，成不敢康，自闺壸以施王教，
由家道而刑国风。去比周，覆名寔，揽权纲，析圣律，修
旧典，协成质，扢嘉坛，款太一，进正臣以端治表，礼故
老以求谠言，远无蔽狱，近无留令，祈元祖而膏雨降，
祀灵岳而嘉谷登，省刑罚而蓬宇清，发仓廪而螽螟
息。去岁龙旗承祀，大辂亲郊，捧玉瓒“而一献，光灵来
格；振金石而六变，魄宝照临。”然犹古训是学，缉熙于
道，天文炳焕，《云汉》其章。温恭敬逊，承太任之教；和乐
恺悌，洽戚藩之心。德风偃于群黎，威震动乎绝域。又
以“敬养不逮于长乐，昭配未昇于祢宫，每怀嗣徽，蒸
蒸而慕，所以奉若慈训，对越两仪，因心立志，永锡其
教。”宽底剭之罪，兴恻隐之仁，回霜收电，为之反汗。及
单于，慕义景附朔边，耀德戢兵，谦临是受。至于备文
物，展国容，莫不先甲而布甘泽，丁辰而廓阴翳。斯所
谓神祇之心应矣，天人之际交矣。于是服冕之士，戴
鹖之伦，暨藩卫邦伯，黄发鲐背，不谋而进曰：“陛下元
默天晬，辉光日新，大矣孝熙，四极爰臻。诚宜玉版温
润，镂鸿明之德；神宝焜燿，荐亿万之年。丕天大典，不
可辞也。”陛下犹谦退固拒，至于三四群臣不已，乃曰：
“俞哉。夫遍覆包含之谓仁，极深研几之谓圣；宪度著
明之谓文，蛮夷震惧之谓武，感而遂通之谓神，无思
不服之谓孝。”臣等谨奉册宝，上尊号曰《仁圣文武至
神大孝皇帝》。伏惟陛下乾健不息，谦尊而光。寿乃侔
于殷宗，德乃厚于成康。贻燕后昆，受福无疆。